OpenLLM-France/wikimedia huggingface dataset:
# Leonora Christina Ulfeldt

Leonora Christina Christiansdatter, pe Leonora Christina kontez Ulfeldt (1621 –1698), zo ur skrivagnerez danek, hag a oa merc'h d'ar roue Christian IV Danmark ha d'e bried yaouank Kirsten Munk. Dimezet e voe d'ar c'hont Corfitz Ulfeldt. Bac'het e voe gant he zad.
Brudet eo hec'h eñvorennoù, Jammers Minde, abaoe an XIX$^{vet}$ kantved pa voent embannet, goude skrivet er vac'h e-pad ugent vloaz. Hiriv int pouezusañ oberenn danek ar XVII$^{vet}$ kantved, embannet e 1869 evit ar wech kentañ.

## He buhez

Pemzek bugel en dije bet Christian IV, a greder, gant e eil pried, Kirsten Munk, ha tri anezho, da vihanañ, a voe ganet a-raok o eured e 1615, met ne vevas nemet eizh anezho pelloc'h eget o c'hrennoad.
An Tiegezh Munk a oa tud a lez anezho, ha mamm Kirsten, Ellen Marsvin, a reas d'ar roue sinañ ur promesa da zimeziñ d'he merc'h a-raok leuskel ar roue da stekiñ outi. Un dimeziñ morganatek e voe, ha Leonora Christina ne oa ket ur briñsez a wad, met titlet e oa evel kontez Schleswig-Holstein, titl roet d'he mamm e 1629, disheñvel diouzh an titl a oa hini Duged Schleswig-Holstein, kerent da rouaned Danmark hag a berc'henne manerioù e proviñsoù Schleswig ha Holstein. Daoust da se e voe savet Leonora gant he zud en palez Copenhagen (nepell diouzh an tour ma voe bac'het en intañvez), a-gevret gant he zri lezvreur henañ – en o zouez an danvez-roue Frederik III – mibien d'ar rouanez kent Anne Catherine von Brandenburg. Savet e voe din dan evezh gouarnerez al lez, Karen Sehested. Ar Roue a damallas e bried d'e dreitouriñ gant ur gwaz all, ha dizimeziñ a reas diganti e 1630, goude kemer ur serc'h, Vibeke Kruse, matezh gant e wreg.
Goude ma roas d'ar roue un toullad bugale hag a voe kevezerien bugale Kirsten Munk, e viras Leonora Christina karantez he zad. Dimeziñ Leonora Christina a oa aozet gant Christian IV da vezañ un darn eus e raktres da greñvaat galloud e diegezh.
Abaoe 1448 e oa bet Tiegezh Oldenburg o ren e Danmark a dad da vab.
E 1636 e voe dimezet Leonora Christina, da 15 vloaz, d'ar c'hont Corfitz Ulfeldt, tregont vloaz dezhañ, hag anezhañ mab ar c'hañseller Jacob Ulfeldt, goude bet prometet dezhañ abaoe he nav bloaz. Daoust d'an eured ne voe ket leal Ulfeldt d'ar Gurunenn, hag e wreg a chomas leal d'he fried betek goude e varv, ha nac'h a reas lavarout droug diwar e benn, na pa vije evit prenañ he frankiz.
# Leonor Urraca Kastilha

Leonor de Alburquerque, pe Leonor Urraca Kastilha, ganet e 1374 e Proviñs Salamanca ha marvet e 1435 e Medina del Campo, lesanvet la Ricahembra (ar vaouez pinvidik), a oa ur briñsez eus Kastilha, merc'h da Sancho Kastilha, infant Kastilha ha kont Alburquerque, ha d'e bried Beatriz Portugal.

## Dimeziñ ha bugale

Dimezet e voe Leonor en 1393, ha hi war-dro 20 vloaz, d'he niz Fernando Iañ Aragon, roue Aragon, a oa war-dro 14 vloaz. Ha seizh bugel o doe.
* Alfonso el Magnánimo (Medina del Campo, 1394–1458), roue Aragon evel Alfonso V, ha roue Naplez ha Sikilia, evel Alfonso Iañ.
* Maria Aragon (Medina del Campo, 1396–1445), kentañ pried Juan II Kastilha.
* Juan el Grande (Medina del Campo, 1397–1479), roue Aragon ha Roue Navarra goude e eured da Blanca Iañ Navarra (1386 - 1441).
* Enrique (1400 – Calatayud 1445), dug Alburquerque, kont Villena, kont Ampurias, Mest Meur Urzh Santiago.
* Leonor (1402–1445), a voe dimezet da Duarte Iañ Portugal. Ur verc'h dezho, Leonor, a zimezas da Friedrich III an Impalaeriezh Santel, impalaer santel .
* Pedro (1406–1438 ), IVvet Kont Alburquerque, dug Noto.
* Sancho (1410–1416), marvet da 10 vloaz.

## Pennadoù kar

* Leonor
* Urraca
* Kastilha
# Machu Picchu Pueblo

Machu Picchu Pueblo (spagnoleg), Machu Pikchu llaqta e ketchwaeg (gwechall Aguas Calientes), zo ur gêr e Perou war lez ar stêr Urubamba, ha tostañ kêr da v-Machu Picchu.
# Mackenzie (stêr)

Ar Mackenzie (Mackenzie River e saozneg, Deh-Cho e sklaveg (distaget [tèh tʃʰò], « stêr vras ») ; Kuukpak en inuvialuktuneg ( distaget [kuːkpɑk], « stêr vras ») ; Fleuve (de) Mackenzie e galleg) a zo ur stêr, 1 738 km hed dezhi, e Kanada. Stêr hirañ ar vro eo. Emañ he mammenn e Lenn Veur ar Sklaved. Tremen a ra e koadeier ha toundra proviñs Tiriadoù ar Gwalarn, a-raok en em deurel e Mor Beaufort, e Meurvor Arktika.
An diazad hidrografek a dremen e pemp proviñs kanadian : Kolombia Vreizhveuriat, Alberta, Saskatchewan, Yukon, ha Tiriadoù ar Gwalarn.
# Mackenziaena

Mackenziaena :
| M. severa, luc'hskeudennet e Parque Estadual Intervales (stad São Paulo, Brazil). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Thamnophilidae |
| Anv skiantel ||
| Mackenziaena Chubb, 1918 ||
| D'ar vevoniezh e tenn ar pennad-mañ. ||
Mackenziaena a zo ur genad e rummatadur an evned, krouet e 1918 gant an evnoniour breizhveuriat Charles Chubb (1851-1924) Dont a ra e anv eus hini Helen Mackenzie McConnell, gwreg an dastumer saoz Frederick Vavasour McConnell a oa Chubb ur mignon bras dezhañ ha d'e diegezh.

## Spesadoù

Daou spesad golvaneged a ya d'ober ar genad :
* Mackenziaena leachii,
* Mackenziaena severa.
O c'havout a reer e takadoù 'zo eus Suamerika.

## Notennoù ha daveennoù

* ↑ (en) Roadennoù IOC World Bird List diwar-benn Thamnophilidae/Mackenziaena (lennet e-barzh d'ar 17 a viz Mae 2018).
a vo kavet e Wikimedia Commons.
# Machynlleth

Machynlleth (distaget [maˈxənɬɛθ] e kembraeg) zo ur gêr eus Kembre e gwalarn Powys, e-kichen aber ar stêr Dyfi. E 2001 e oa 2 147 a dud o chom enni.
E Machynlleth e oa ar parlamant kembreat savet gant Owain Glyndŵr e 1404. Eno, dirak dileuridi eus Bro-C'hall, Bro-Skos ha Spagn, e voe kurunennet Owain da briñs Kembre.

## Liammoù diavaez

a vo kavet e Wikimedia Commons.
# Macintosh

Ar Macintosh (Mac nemetken abaoe 1998) zo ur familh urzhiataerioù personel ijinet, savet ha gwerzhet gant Apple Inc. abaoe Genver 1984. Ar Macintosh kentañ a oa bet ar c'hentañ urzhiataer evit an holl gant un etrefas grafik gant ar skramm hag ul logodenn. Apple en doa gwerzhet ar Macintosh war ar memes tro hag ar familh urzhiataerioù brudet Apple II e-pad dek vloaz a-raok ma vefe paouezet ar gwerzh e 1993.
# Maclodio

Maclodio zo ur gumun en Italia, e proviñs Brescia e Lombardia.
# Macomer

Macomer zo ur gumun italian, e proviñs Nuoro ha rannvro emren Sardigna.
# Machriq

Ar Machriq (pe Machreq, Machrik, Machrek), (en arabeg : مشرق) eo al lodenn eus ar bed arab eus tu ar sav-heol, hag enebet e vez ouzh Maghrib, a zo tu ar c'huzh-heol. Klotañ a ra gant ar vro etre ar Mor Kreizdouar hag Iran. Pa vez anv eus "Machriq Bras" e c'haller lakaat e-barzh Ledenez Arabia hag Egipt. Homañ a vez lakaet da vezañ koulz e Maghrib hag e Machriq.

## An anv

"Machriq" a dalvez kement ha "bro ar sav-heol", tra ma talvez "Maghrib" kement ha "bro ar c'huzh-heol".

## Gwelet ivez

* al-Cham
* Maghrib
* Reter-Nesañ
* Siria Veur
* Sav-Heol (Reter-Nesañ)
# Maché

Maché a zo ur gumun e departamant Vande, e Bro-C'hall.

## Istor
### Dispac'h Gall

* Melestradurezh: savet e voe ar gumun e 1790; lakaet e voe e Kanton Apremont da gentañ hag e Kanton Palluau diwezhatoc’h. E Bann Challans e oa. Lakaet e voe kumun Maché en Arondisamant Les Sables-d’Olonne bet krouet e 1800.

### XX$^{vet}$ kantved
##### Brezel-bed kentañ

* Mervel a reas 40 gwaz eus ar gumun, da lavaret eo 4,20% eus ar boblañs e 1911, abalamour d'ar brezel hervez monumant ar re varv.

#### Eil Brezel-bed

* Mervel a reas tri den ag ar gumun abalamour d'ar brezel hervez monumant ar re varv.
* Tri den bet harzhet en Apremont (Vande) a voe fuzuilhet e La Bruguenière e Maché d’an 1 a viz Gwengolo 1944 gant al lu alaman.

## Monumantoù ha traoù heverk

* Iliz katolik Sant Pêr en Ereoù.
* Monumant ar re varv, luc’hskeudennoù.
* Maen-koun ar re fuzuilhet ha plakenn e-koun unan anezhe.

## Daveoù ha notennoù

* ↑ (fr)Cassini - EHESS
* ↑ (fr)Cassini - EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Clochers de France
* ↑ (fr)Memorial Genweb
* ↑ (fr) Memorial Genweb
* ↑ (fr)Memorial Genweb
* ↑ (fr)Memorial Genweb
# Maria Teresa Cybo-Malaspina

Maria Teresa Francesca Cybo-Malaspina (Novellara, 1725 – Reggio nell'Emilia, 1790) a voe dugez Massa ha priñsez Carrara etre 1731 ha 1790. Ren a reas e Dugelezh Massa ha Carrara. Pried e oa da Ercole III d'Este.

## Dimeziñ ha bugale

Dimezet e oa e 1741, da 20 vloaz, da Ercole III d'Este (1727-1803), a oa 14 vloaz. He fried, a voe Dug Modena ha Reggio etre 1780 ha 1797, pa erruas an armeoù gall en Italia, a oa mab da Francesco III d'Este ha da Charlotte-Aglaé d'Orléans (1700-1761), ur verc'h d'ar rejant gall.
Daou vugel o doe :
* Maria Beatrice Ricciarda (Modena, 7 Gouhere 1750 - Vienna, 14 Du 1829), diwezhañ Dugez Massa ha priñsez Carrara ; pried da Ferdinando d'Asburgo-Este.
* Rinaldo Francesco (Modena, 4 Genver 1753 - 5 Mae 1753).
Goude ganedigezh o daou vugel e vevas ar priedoù pep hini en e du.
# Maria Teresa de Bragança, arc'hdugez Aostria

Maria Teresa de Bragança (1855-1944), a oa ur briñsez portugalat deuet da vout arc'hdugez Aostria dre zimeziñ.
Merc'h e oa da Miguel Iañ Portugal, roue Portugal, ha c'hoar-gaer da impalaer Aostria, Franz Joseph Iañ.

## Dimeziñ

Dimeziñ a reas da Karl Ludwig von Österreich, breur da Franz Joseph Iañ, un intañv hag en doa 22 vloaz warni. Hennezh a oa bet dimezet div wech:
* da Margarete von Sachsen (arc'hdugez) (+1858)
* da Maria Annunziata di Borbone-Due Sicilie (+1871)
ha pevar bugel en doa, met ne c'halle ket ur briñsez portugalat en harlu bezañ re figus.
Mervel a reas Karl Ludwig en 1896.

## He bugale

Div verc'h he doe gant he fried:
* Maria Annunziata von Österreich (1876–1961), aet da leanez;
* Elisabeth Amalie von Österreich (1878–1960)
# Maria Teresa di Borbone-Napoli

Maria Teresa di Borbone-Napoli, pe Maria Teresa Carolina Giuseppina di Napoli e Sicilia (1772 – 1807), a oa ur briñsez italian eus Rouantelezh an Div Sikilia, hag a voe diwezhañ Impalaerez Santel ha kentañ Impalaerez Aostria.
Merc'h henañ Ferdinando Iañ, Roue an Div Sikilia, hag an Arc'hdugez Maria Carolina Aostria, e oa.
Dimeziñ a reas da Franz II an Impalaeriezh Santel, hec'h eil pried e oa.

## Bugale

Daouzek bugel he doe.
* Marie-Louise Aostria (1791–1847), Impalaerez ar C'hallaoued, Dugez Parma,
** dimezet e 1810 d'an Impalaer gall Napoleon Iañ, mab da Carlo Buonaparte ha d'e bried Maria Letizia Ramolino,
** dimezet e 1821 d'ar c'hont Adam Adalbert von Neipperg, mab d'ar c'hont Leopold Johann von Neipperg ha d'e bried ar gontez Wilhelmine von Hetzfeld-Wilfenburg;
** dimezet e 1834 d'ar c'hont Karl von Bombelles, mab da Marc Marie Marquis de Bombelles ha d'e bried ar briñsez Angélique de Mackau
* Ferdinand Iañ Aostria (1793–1875)
** dimezet e 1831 d'ar briñsez Maria Anna, merc'h da Vittorio Emanuele Iañ, roue Sardigna ha Piemonte, ha d'e bried an arc'hdugez Maria Theresia von Österreich-Modena d’Este
* Karoline Leopoldine (1794 –1795), arc'hdugez marvet da ur bloaz;
* Karolina Ludovika (1795 – 1799), arc'hdugez marvet da 4 bloaz;
* Maria Leopoldine (1797–1826), impalaerez Brazil,
** dimezet e 1817 da Pedro Iañ, impalaer Brazil, mab da João VI, roue Portugal, ha d'e bried Carlota Spagn;
* Maria Clementine (1798–1881)
** dimezet e 1818 da Leopoldo Napoli-Sicilia, dug Salerno, mab da Ferdinando Iañ an Div Sikilia ha d'e bried an arc'hdugez Maria Karolina Aostria
* Joseph Franz (1799 – 1807), arc'hdug, marvet da eizh vloaz;
* Maria Caroline Ferdinanda (1801–1832)
** dimezet e 1819 da Friedrich August II, roue Sachsen, mab d'an dug Maximilian von Sachsen ha d'e bried uar briñsez Karoline von Parma;
* Franz Karl (1802–1878), arc'hdug
** dimezet e 1824 da Sophie Friederike von Bayern (1805–1872), merc'h da Masimilian Iañ Jozeb, roue Bavaria;
* Maria Anna ( – 1858), arc'hdugez
* Johann Nepomuk (1805 – 1809), arc'hdug
* Amalia Theresia (1807 – 1807), arc'hdugez, marvet a-benn tri deiz.
a vo kavet e Wikimedia Commons.
# Maria Tereza Portugal (1793-1874)

Maria Tereza Portugal (pe Maria Teresa de Portugal e portugaleg, María Teresa de Portugal e spagnoleg), ganet d'an 29 a viz Ebrel 1793 en Ajuda (Portugal) ha marvet d'an 1è a viz Genver 1874 e Trieste (Impalaeriezh Aostria-Hungaria), a oa infantez Portugal, priñsez Beyra ha pennhêrez Portugal eus 1793 da 1795, ha dre zimeziñ, hag ivez infantez Spagn ha kontez Molina dre hec'h eil dimeziñ d'an infant Carlos Spagn (1788-1855), a oa e penn emsav ar garlourien.

## He buhez

María Teresa a oa kentañ bugel ar priñs portugalat João, a voe Roue Portugal evel João VI, hag e bried an infantez spagnol Carlota Joaquina de Borbón, hag o doe nav bugel en holl.

### Brazil

Pevarzek vloaz e oa e 1807 pa voe aloubet Portugal gant soudarded c'hall Napoleon Iañ. E deroù 1808 e tec'has ar roue João VI hag an Tiegezh Bragança da Vrazil, war vourzh al lestr Príncipe Real (« priñs roueel »). Trevadenn bortugalat e oa Brazil d'an ampoent. Degouezhout a rejont e Salvador da Bahia d'an 2 a viz Genver 1808. Goude-se ez ejont da Rio de Janeiro da chom e Paço da Cidade, palez an impalaer diwezhatoc'h.
E miz Mae 1810 e timezas Teresa da Pedro Carlos de Borbón, infant Spagn.
E 1812 e varvas Pedro, ha setu Teresa intañvez.

### Brezel-diabarzh

Ne oa ket troet Maria Tereza gant ar mennozhioù nevez, ha harpañ a reas he breur Miguel Iañ a-hed Brezel-diabarzh Portugal, eus 1826 da 1834. Kemend-all a reas gant he breur-kaer Carlos de Borbón e Spagn.

### Carlos

E miz Here 1838 ec'h addimezas d'hec'h eontr ha breur-kaer Carlos María Isidro de Borbón, a oa pemp bloaz koshoc'h egeti. Hennezh a oa intañv he c'hoar yaouankoc'h Maria Francisca de Assis, marvet e 1834. En Azpeitia, e Gipuzkoa, e voe graet an eured.

### Fin he buhez

E-pad bloavezhioù diwezhañ ren Fernando VII e vevas Maria Tereza e Madrid gant he mab Sebastião. Met goude marv ar roue e 1833 ha hini he c'hoar Maria Francisca de Assis e 1834 e pellaas eus an tiegezh roueel hag e voe unan eus renerien ar garlouriezh, pa gemeras perzh e kentañ brezel ar garlouriezh (1833-1846) a-enep he c'heniterv Isabel II.

## Dimezioù ha bugale

Div wech e timezas:
* da Pedro Carlos de Borbón (1786-1812),
** ur mab o doe, Sebastião Gabriel de Bourbon e Bragança (Rio de Janeiro, 1811 - 1875, Madrid), infant Portugal ha Spagn ;
* da Carlos María Isidro de Borbón (1788–1855). Bugel ebet n'o doe, met ober a reas war-dro he lezvugale, hag a oa he nized ivez.

## Harlu ha marv

E 1845 e voe dilezet e wirioù war ar gurunennt gant he fried Carlos, d'o reiñ d'o mab Carlos, ha hennezh neuze a gemeras an titl a Garlos VI.
Carlos kozh a varvas e Trieste, a zo hiriv en Italia. Tost da dregont vloaz goude, e 1874, e varvas Maria Teresa, a oa bet intañvez e-pad naontek vloaz.
# Maria Tereza Spagn

Maria Tereza Spagn zo anv meur a briñsez :
* María Teresa de Austria (1638–1683), merc'h da Felipe IV, dimezet d'ar roue gall Loeiz XIV;
* Maria Tereza Spagn (1726–1746), merc'h da Felipe V, dimezet d'an daofin gall Loeiz Bro-C'hall, mab da Loeiz XV;
* Maria Tereza Portugal (1793-1874), Infantez Portugal ha Brazil, dimezet d'an Infant Carlos Spagn (1788-1855), Kont Molina, anvet a-wechoù Maria Tereza Spagn;
* Infantez Maria Teresa Spagn, merc'h da Alfonso XII Spagn, dimezet da Ferdinand Bavaria.
# Maria Teresa Felicita d'Este

Maria Teresa Felicita d'Este (1726–1754) a oa ur briñsez italian, eus dugelezh Modena, deuet da vout dugez Pentevr dre hec'h eured.
Merc'h e oa d'an dug Francesco III (1737-1780) ha d'e bried Charlotte-Aglaé d'Orléans, ur briñsez c'hall, merc'h da Rejant Bro-C'hall.
E 1744 e timezas d'he c'henderv Louis-Jean-Marie de Bourbon, dug Pentevr, mab-bihan, eus ur skourr divastardet, da Loeiz XIV.

## Bugale

Eus ar roue Loeiz XIV ha markizez Montespan e tiskenne an daou bried, ha kerent tost e oant eta. Krediñ a reer eo abalamour d'ar genwadelezh-se eo e oa gwan ar vugale ha ne vevas nemet daou.
* Louis Marie de Bourbon (ganet en 1746, marvet en bugel) ;
* Louis Alexandre de Bourbon, priñs Lamballe (1747-marvet diwar bambocherezh en 1768), dimezet en 1767 da Maria Luisa di Savoia (1749-1792), mignonez d'ar rouanez Marie-Antoinette Bro-C'hall, lazhet gant an engroez.
* Jean -Marie de Bourbon, dug Chateauvillain (1748-1755) ;
* Vincent Marie Louis de Bourbon, kont Guingamp (1750-1752) ;
* Marie Louise de Bourbon (1751-1753) ;
* Louise Marie Adélaïde de Bourbon, pe « Mademoiselle de Penthièvre » (1753-1821), dimezet da Louis-Philippe d'Orléans lesanvet « Philippe-Égalité », a votas kondanidigezh Loeiz XVI d'ar marv en 1792, dibennet e miz Here goude. Int-i a oa tad ha mamm d'ar roue Louis-Philippe Iañ ;
* Louis-Marie Félicité (ganet ha marvet en 1754).
# Maria Teresa de Portugal

Maria Tereza Portugal pe Maria Teresa de Portugal e portugaleg, zo anv div briñsez portugalat:
* Maria Tereza Portugal (1793-1874), merc'h da João VI, roue Portugal,
** dimezet da Carlos Spagn (1788-1855) ;
* Maria Teresa de Bragança, arc'hdugez Aostria (1855-1944), merc'h da Miguel Iañ Portugal, roue Portugal,
** dimezet da Karl Ludwig Aostria (1833-1896).

## Pennadoù kar

* Maria Portugal
* Maria Teresa Bragança
# Maria Teresa Savoia

Maria Teresa Savoia (1756-1805) a oa ur briñsez eus Savoia, c'hoar da Garlo Emanuele IV, roue Sardigna.
Dimezet e voe d'ur priñs gall, Kont Artez. C'hoar-gaer e oa eta d'ar roue gall Loeiz XVI.
Mervel a reas da 49 bloaz.
# Maria Teresa Spagn (1638-1683)

María Teresa de Austria pe María Teresa de Habsburgo e spagnoleg, pe Maria Theresia von Spanien (1638–1683), pe von Österreich en alamaneg, pe Maria Tereza Spagn e brezhoneg, ganet en El Escorial d'an 10 a viz Gwengolo 1638, marvet e Versailhez d'an 30 a viz Gouhere 1683, a oa ur briñsez spagnol, deuet da vezañ Rouanez Bro-C'hall. Ur pennadig e voe rejantez en 1672 pan eas Loeiz XIV da weladenniñ an arme c'hall o vrezeliñ en Izelvroioù.

## He zud

Merc'h e oa da Felipe IV, roue Spagn ha d'ar briñsez c'hall Elesbed Bro-C'hall (1602-1644). Dimezet e voe d'ar roue gall Loeiz XIV.

## Bugale

C'hwec'h bugel he deus bet:
* Loeiz Bro-C'hall (1661-1711), Daofin Bro-C'hall,
* Anne Élisabeth Bro-C'hall (18 a viz Du- 1662),
* Marie Anne Bro-C'hall (16 a viz Du - 1664)
* Marie Thérèse, la Petite Madame (1667-1672), marvet da bemp bloaz,
* Philippe Bro-C'hall, duc d'Anjou (1668-1671), marvet da dri bloaz,
* Louis François Bro-C'hall, duc d'Anjou ( 14 a viz Mezheven - 4 a viz Du 1672).
# Logau-Las

Logau-Las zo ur gêriadenn vihan e kumuniezh Ysbyty Ystwyth, e Kembre, e kontelezh Ceredigion, 105,2 km eus Kerdiz.

## Notennoù

* ↑ Enwau Lleoedd; Canolfan Bedwyr
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Logeginer-Plouziri

    Na zroukveskit ket gant Logeginer-Sant-Tegoneg.
Logeginer-Plouziri :
| An iliz katolik. ||
| Anv gallek (ofisiel) | Loc-Eguiner |
| Bro istorel | Bro-Leon |
| Melestradurezh ||
| Departamant | Penn-ar-Bed |
| Arondisamant | Brest |
| Kanton | Plouziri (betek 2015) Landivizio (abaoe 2015) |
| Kod kumun | 29128 |
| Kod post | 29400 |
| Maer Amzer gefridi | Henri Billon 2008-2026 |
| Etrekumuniezh | KK Bro Landivizio |
| Bro velestradurel | Bro Montroulez |
| Poblañsouriezh ||
| Poblañs | 396 ann. (2020) |
| Stankter | 33 ann./km² |
| Douaroniezh ||
| Daveennoù lec'hiañ | 48° 28′ Norzh 4° 05′ Kornôg / 48.47, -4.08 |
| Uhelderioù | bihanañ 27 m — brasañ 178 m |
| Gorread | 11,9 km² |
| Logeginer-Plouziri ||
| kemmañ |
Logeginer-Plouziri a zo ur gumun eus Bro-Leon e kanton Landivizio, e departamant Penn-ar-Bed, e gwalarn Breizh.

## Brezhoneg

* Logig e vez lezanvet e brezhoneg, ha Logi-baour dre fent, dre ma oa paour n'eus ket keit 'zo.

## Istor

* Sañset e vefe bet savet an iliz war ur c'harnel, da heul diskaridigezh kastell Roz-n-ivinenn e traonienn an Elorn gant al lu gall a aloubas ar vro e dibenn ar XV$^{vet}$ kantved.

### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Caroff, kure.

### XX$^{vet}$ kantved
#### Brezel-bed kentañ

* Mervel a reas 35 gwaz ag ar gumun, eleze 5,06% ag he foblañs e 1911,abalamour d'ar brezel.

#### Eil brezel-bed

* Mervel a reas ur gwaz ag ar gumun abalamour d'ar brezel.

## Monumantoù ha traoù heverk

* Kantik Sant Eginer Plouziri.
* Iliz katolik Sant Eginer, XVI$^{vet}$ kantved-XVII$^{vet}$ kantved.
* Gwer-livet war vuhez Jezuz e brezhoneg en iliz katolik.
* Monumant ar re varv, luc’hskeudenn.

## Emdroadur ar boblañs abaoe 1962

Niver a annezidi

## Tud

* Yezh ar vro : lavaret e vez Lein, merenn ha gortozenn, en tu all d'an Elorn ez eo Dijuni, merenn ha merenn-vihan.

## Liammoù diavaez

a vo kavet e Wikimedia Commons.
* (br) Logeginer-Plouziri war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 46
* ↑ Memorial Genweb
* ↑ Fichenn hiniennel - Memorial Genweb
* ↑ Memorial Genweb
# Logan Sargeant

Logan Hunter Sargeant (bet ganet d'an 31 a viz Kerzu 2000) zo ur blenier redadegoù-kirri a red e Formulenn 1 abaoe 2023 gant Williams-Mercedes.
Kevezadeg bed ar Formulenn 1 e 2023 :
| Red Bull | Ferrari | Mercedes | Alpine | McLaren | Alfa Romeo | Aston Martin | Haas | AlphaTauri | Williams |
| 33 Verstappen 11 Pérez | 55 Sainz 16 Leclerc | 44 Hamilton 63 Russell | 10 Gasly 31 Ocon | 4 Norris 81 Piastri | 77 Bottas 24 Zhou | 14 Alonso 18 Stroll | 27 Hülkenberg 20 Magnussen | 22 Tsunoda 21 de Vries | 23 Albon 2 Sargeant |
# Logbaeg

Ur yezh kwaek eus skourr ar yezhoù potouek-tanoek eo al logbaeg (ikpana) komzet gant tro-dro da 7 500 den e gevred Ghana (2003).

## Gwelet ivez

* Yezhoù kwaek

## Liammoù diavaez

* Ethnologue
* Rosetta Project